Diari Oficial de la Generalitat Valenciana


Sumari del DOGV 5032, del 21-06-2005 (2005/6812)

Notificació a l'empresa Cargo Bull Iberia, SL. Expedient número V-05/2005.
--------------------------------------------------------------------------

### Dades del document

Número de DOGV
:   5032

Data del DOGV
:   21-06-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/6812


Organisme emissor
:   Conselleria d'Infraestructures i Transport

Tipus de document
:   Anunci

Notificació a l'empresa Cargo Bull Iberia, SL. Expedient número V-05/2005. [2005/M6812]
  
Ramón Escrig Moreno, president de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Cargo Bull Iberia, SL, que s'ha dictat laude en l'expedient referenciat i ja que no és possible la seua notificació per desconegut, parador ignorat o absència, es fa a través de la present publicació, als efectes legals oportuns. El contingut íntegre del laude és el que es ressenya a continuació:
  
«Laude
  
Tribunal:
  
President: Ramón Escrig Moreno. Vocals: Aurora Costa Vicente, Angel Grande Ballesteros, que justifica la seua absència, secretària-vocal suplent: Amparo Peris Catalá. Parts: reclamant: Transportes Pedro Huedo, representada per Pedro José Huedo Feltrer, reclamat: Cargo Bull Iberia, SL, que no compareix en l'acte de vista.
  
València, 18 de maig de 2005, i a les 18.30 hores es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-05/2005, es procedix a la realització de la vista oral respecte de la reclamació següent: reclamació impagament de ports.
  
Iniciada la vista oral pel president es procedix a comprovar la identitat de la part compareixent i la qualitat amb què intervé.
  
Se li concedix la paraula i deixa basada la seua reclamació en els següents,
  
Antecedents de fet
  
1. La reclamant, com a conseqüència de la confirmació de l'orde de càrrega que es troba en l'expedient i que es va remetre a la reclamada en l'escrit de demanda i que actuava en este transport com a agència de transports, va realitzar un viatge entre Alemanya i Espanya. Acabat este es va girar a la mercantil demandada la factura i el rebut per l'import de 870,00 euros.
  
La reclamació del deute ha sigut reiteradament realitzada sense que fins al moment haja sigut feta efectiva motiu pel qual s'interposa esta reclamació.
  
Acaba sol·licitant que amb el reconeixement previ del seu dret es condemne la reclamada al pagament dels ports realitzats i l'import dels quals ascendix a la quantitat de 870,00 euros.
  
Amb data posterior a la vista es rep, en la Junta Arbitral de Transports, escrit, datat en l'oficina de correus el 17 de magi de 2005.
  
Encara que l'expressat escrit es rep amb posterioritat a la realització de la vista, donada la data de presentació en l'oficina de correus (un dia abans de la vista), s'admet i se li dóna tràmit, es dóna per assabentada la Junta Arbitral del contingut i el trasllada a la reclamant.
  
L'escrit es limita a negar els fets i l'existència del deute, i assenyala que no accepta l'arbitratge, sense que adjunt a este present alguna prova en contra que rebata la demanda formulada.
  
La reclamant contesta a este rebatent les negacions i assenyala les proves documentals adjuntes al seu escrit de reclamació i que consistixen en l'orde de càrrega i el CMR en el qual, s'ha rebut la mercaderia pel consignatari, i no consta cap reserva que impedisca el pagament reclamat.
  
S'apliquen els següents,
  
Fonaments jurídics
  
I. La competència territorial de la Junta, de la qual no s'al·lega res, ve determinada en els articles 6 i 7.2 del Reglament de la LOTT (RD 1.211/90).
  
II. Per tractar-se d'un transport internacional la normativa aplicable i complementària a la LOTT i el seu Reglament, al Codi de Comerç i altres normes complementàries i de general aplicació, és el Conveni de 19 de maig de 1956 al qual es va adherir Espanya per Instrument del 12 de setembre de 1973 (M. d'Afers Estrangers, BOE de 7 de maig de 1974 núm. 109). Contracte de Transport Internacional de mercaderies per carretera (CMR), modificat pel Protocol de 05.07.78 al qual es va adherir Espanya per Instrument de 23.09.82 (Direcció de l'Estat) publicat en el BOE de 18.12.82, núm. 203, que establix per a qüestions de competència el que s'ha regulat en l'article 31.1 a).
  
III. La submissió la determina l'article 38 de la Llei 16/1987, de 30 de juliol, d'Ordenació dels Transports Terrestres, de conformitat amb la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/87, de 30 de juliol, d'Ordenació dels Transports Terrestres que diu: ?es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat?. No consta en l'expedient que s'haja fet cap manifestació en el sentit preceptuat.
  
IV. Donada l'absència del vocal representant d'empreses carregadores, que va excusar la seua assistència, el present laude es dicta de conformitat amb la previsió continguda en l'apartat 7 de l'article 9 del ja mencionat Reial Decret 1.211/1990, de 28 de setembre, que va aprovar el reglament de desenvolupament de la Llei d'Ordenació dels Transports Terrestres, que literalment disposa que «la inassistència de qualsevol dels membres de la Junta, a excepció del president, no impedirà que es dicte el laude».
  
V. De les manifestacions realitzades en vista per la reclamant i les proves documentals aportades, s'establix la certesa de l'execució del transport tal com ha quedat exposat.
  
L'escrit presentat per la reclamada en res desvirtua els fets referits i referits al transport i el seu import, i es limita a negar, sense més proves, estos. És evident l'existència de la confirmació de l'orde de càrrega i la realització del transport amb el vehicle de la reclamant i en les dates referides segons el CMR, i no pot desvirtuar per si sola la negació de no-realització efectuada per la reclamada, per la qual cosa la junta entén que ha de desestimar les dites al·legacions.
  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la junta, per unanimitat dels seus membres, dicta el laude següent:
  
Estimar la demanda interposada per Transportes Pedro Huedo, representada per Pedro José Huedo Feltrer, contra Cargo Bull Iberia, SL, ja que dels fets relatats, documents probatoris i declaracions efectuades s'establix que, realitzat el transport ha de ser abonat per la totalitat de l'import reclamat.
  
Per tot això, Cargo Bull Iberia, SL haurà d'abonar a Transportes Pedro Huedo la quantitat de huit-cents setanta euros (870,00 €).
  
Este laude serà executiu si no es complix, en el termini de 20 dies comptadors a partir del següent a la recepció d'este.
  
Contra esta resolució, únicament es pot fer acció d'anul·lació davant de l'Audiència Provincial de València, que haurà de presentar-se en els dos mesos següents al de la notificació del laude per les causes específiques previstes en la Llei 60/2003, de 23 de desembre, d'Arbitratge i d'acord amb el procediment previst en la mencionada llei, o d'aclariment davant de la Junta Arbitral de Transports de València, en els 10 dies següents al de la notificació d'este.
  
Contra el laude arbitral ferm només es pot interposar recurs de revisió, de conformitat amb el que establix la legislació processal per a les sentències processals fermes».
  
Els dits terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Generalitat Valenciana.